AVTALE OM KJØPERS UTSTEDELSE AV SALGSDOKUMENTER PÅ VEGNE AV SELGER

Mellom

[Selgers navn, adresse og organisasjonsnummer], heretter kalt selger,

og

[Kjøpers navn, adresse og organisasjonsnummer], heretter kalt kjøper,

er det i dag inngått følgende avtale om kjøpers utstedelse av salgsdokumenter på vegne av selger:

I de tilfeller hvor kjøper helt eller delvis beregner omfang, vekt, kvalitet eller lignende som grunnlag for utbetaling av provisjon eller annet vederlag til selgeren, kan kjøper utstede salgsdokumenter på vegne av selger (jf. bokføringsforskriften § 5‑2‑1 tredje ledd, bokstav e). Det er en forutsetning at kjøper alene besitter grunnlaget for utstedelse av salgsdokumentene. Dersom også selger besitter hele grunnlaget for utstedelse av salgsdokumentene, kan kjøper ikke utstede salgsdokumentene på vegne av selger uten dispensasjon fra Skattedirektoratet.

Det skal fremgå av salgsdokumentene at de er utstedt av kjøper. Kjøper skal uoppfordret oversende utstedte salgsdokumenter til selger.

Kjøper skal, ved jevnlig å ta utskrift fra Enhetsregisteret eller lignende, dokumentere om selger er registrert i Merverdiavgiftsregisteret.

Salgsdokumentene skal oppbevares av både selger og kjøper som dokumentasjon av bokførte opplysninger. Kjøper skal i tillegg til dette oppbevare annen dokumentasjon som underbygger salgsdokumentets innhold i 3 år og 6 måneder etter regnskapsårets slutt (grunnlag for utstedelse). Både selger og kjøper skal oppbevare denne avtalen i 3 år og 6 måneder etter utgangen av det siste regnskapsår avtalen gjelder for.

Avtalen løper til den sies opp av en av partene.

[Sted, dato]

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| [Selgers navn] | [Kjøpers navn] |
| [Underskrivers navn og tittel] | [Underskrivers navn og tittel] |